Αριοβαρζάνης του Πόντου

Ο Αριοβαρζάνης (3ος αιώνας π.Χ.) ήταν ηγεμόνας του Βασιλείου του Πόντου κατά την ελληνιστική περίοδο (266 π.Χ.–250 π.Χ.), μέλος της Δυναστείας των Μιθριδατιδών. Βασίλεψε προσεγγιστικά την περίοδο 266 - 250 π.Χ. Ήταν γιος του ιδρυτή του ποντικού κράτους, Μιθριδάτη Α' του Κτίστη.

 Βιογραφικά στοιχεία 
Ελάχιστες πληροφορίες επιβιώνουν αναφορικά με τη ζωή του. Ο ιστορικός Μέμνων παρέχει την πληροφορία πως του παραχωρήθηκε αναίμακτα η πόλη Άμαστρη,Μέμνων, «Ιστορία της Ηράκλειας», 9.4 που ήταν και η πρώτη παραθαλάσσια κτήση του νέου βασιλείου. Το δεύτερο ιστορικό γεγονός που συνδέεται μαζί του ήταν η εισβολή του φαραώ της Αιγύπτου, Πτολεμαίου Β' του Φιλάδελφου στα εδάφη του πατέρα του, η οποία και αποκρούστηκε χάρις στη στρατολόγηση Γαλατών μισθοφόρων. Ο πατέρας του απεβίωσε σε μεγάλη ηλικία, παραδίδοντας το θρόνο το 266 π.Χ. 

Τον Αριοβαρζάνη διαδέχτηκε ο γιος του, Μιθριδάτης Β', ο οποίος βρισκόταν ακόμη σε παιδικη ηλικία όταν έλαβε χώρα ο θάνατος του πατέρα του.Μέμνων, «Ιστορία της Ηράκλειας», 16.1

 Χρονολόγιο 
 Έτος (π.Χ.)   Γεγονός  323 π.Χ. Θάνατος του Αλεξάνδρου του Μέγα στη Βαβυλώνα. Το γεγονός αυτό σηματοδοτεί την έναρξη πολυετών πολέμων στην Ανατολή για το διαμοιρασμό της αυτοκρατορίας του. 302 π.Χ. Ο Μιθριδάτης Α' Κτίστης διαδέχεται το Μιθριδάτη Β' της Κίου και εδραιώνει την επικράτειά του στην Παφλαγονία, ιδρύοντας το Βασίλειο του Πόντου. Η πόλη Άμαστρη παραχωρείται στο γιο του Μιθριδάτη Α', Αριοβαρζάνη, ώστε να μην περιέλθει στην κυριαρχία της πόλης Ηράκλειας. 281 π.Χ. Οι Μιθριδάτης και Αριοβαρζάνης αντιμετωπίζουν επιτυχώς τις δυνάμεις αρχικά του Σέλευκου και λίγο αργότερα του φαραώ της Αιγύπτου, Πτολεμαίου Β'.  Ξεσπούν ταραχές με τους Γαλάτες μισθοφόρους που υπηρετούν στον ποντικό στρατό. 266 π.Χ. Θάνατος του Μιθριδάτη Α' σε μεγάλη ηλικία. Διάδοχος ορίζεται ο γιος του, Αριοβαζάρνης. περ. 250 π.Χ. Θάνατος του Αριοβαρζάνη. Διάδοχος ορίζεται ο ανήλικος γιος του Μιθριδάτης Β'. 

 Δείτε επίσης 
Δυναστεία των Μιθριδατιδών
Πόντος
Ελληνιστική περίοδος

 Παραπομπές 

 Βιβλιογραφία 
Πρωτογενείς πηγές (Έλληνες και Ρωμαίοι)
Μέμνων, «Ιστορία της Ηράκλειας», Αγγλικά

Δευτερογενείς πηγές
Bosworth A.B., Wheatley P.V., «The Origins of the Pontic House», JHS, 188, 1998, 155-164 
McGing B.C., «The Kings of Pontus. Some Problems of Identity and Date», RhMus, 129, 1986, 248-259 
Meyer Ε., «Geschichte des Königreichs Pontos», Chicago 1968 
Molev E.A., «On the Origin of the Mithridates Dynasty in Pontus», VDI, 1983, 131-139 
Panitschek P., «Zu den genealogischen Konstruktionen der Dynastien von Pontos und Kappadokien», RSA, 17-18, 1987, 73-95 
</div>

 Εξωτερικοί σύνδεσμοι 



Κατηγορία:Βασιλείς της Μιθριδατικής Δυναστείας